
Narvas 26.Juuli tn 4 asuva krundi 
reaalservituudi seadmine

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narvas 26.Juuli tn 4 asuva krundi reaalservituudi teostamiseks vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Arhitektuuri- ja Linnaplaneerimisameti direktorit hr Kalju Müüri antud küsimust ette kandma Narva Linnavolikogu istungil.

____________.2007.a nr ___ 

Narvas 26. Juuli tn 4 asuva krundi 

reaalservituudi seadmiseks

nõusoleku andmine
1. ASJAOLUD JA MENETLUSE KÄIK

Narva Linnavolikogu 30.11.2006.a. otsuse nr 183 alusel on algatatud Kreenholmi tn 52 ja 54 maa-alade detailplaneering. Detailplaneeringu algatamise ettepaneku on esitanud VP Market OÜ (praegu MAXIMA Eesti OÜ) eesmärgiga ehitada Narvas Kreenholmi tn 52 ja 54 maa-alale kaubanduskeskus.

Koostatavale planeeringule on esitatud nõuded tänavate maa-alade ja liiklus- ja parkimiskorralduse määramisele.  

Vastavalt koostatud Kreenholmi tn 52 ja 54 maa-alade detailplaneeringu projektile (projekti koostaja OÜ Narva Ehitusprojekt) sissesõit kaubanduskeskuse territooriumile toimub 26.Juuli ja Kreenholmi tänavalt. Veoautode kaupade mahalaadimiseks on ette nähtud ühesuunaline läbisõit 26.Juuli tänavalt planeeritava kaubanduskeskuse ja staadioni vahel. Väljasõit toimub Kreenholmi tänavale. 

Narva Linnavalitsuse poole pöördus MAXIMA Eesti Osaühing, registrikood 10765896, volitatud isik Yaron Yalonetski avaldusega osaühingu kasuks sõiduteeservituudi seadmiseks Narva linna 26.Juuli tn 4 asuva ja piirneva Kreenholmi tn 52 ja 54 maa-aladega krundile, mis planeeritakse kasutada läbisõitmiseks kaubanduskeskuse territooriumile.
Ida-Viru Maavanema 11.01.2007.a. korraldusega nr 42 Narvas 26.Juuli tn 4 asuv krunt on antud Narva munitsipaalomandisse ning Narva Linnavalitsuse 21.03.2007.a. korralduse nr 377-k oli kinnitatud katastriüksuse piirid. Maa sihtotstarve 005 sotsiaalmaa

Omandiõigus maale tekib Narva linnal pärast riigi maakatastris registreerimist.

Kõik vajalikud dokumendid on Riigi maakatastrisse edastatud.

Kuna Narvas 26.Juuli tn 4 asuv krunt on Kinnistusraamatusse Narva linna nimele veel kandmata ei saa reaalservituudi koormamise notariaalset lepingut sõlmida. 
Narvas Kreenholmi tn 52 ja 54 maa-alade detailplaneeringu kehtestamiseks on vajalik võtta kooskõlastused, sh Narva linna nõusolek Narvas 26.Juuli tn 4 asuva krundi kasutamiseks ning tulevikus sõiduservituudi seadmiseks MAXIMA Eesti kasuks. 

Ülaltoodust lähtuvalt palub MAXIMA Eesti Osaühing anda eelneva nõusoleku osaühingu kasuks sõiduteeservituudi seadmiseks Narva linna 26.Juuli tn 4 asuvale krundile ning pärast antud maa Riigi maakatastris registreerimist Narva linna nimel sõlmida MAXIMA Eesti Osaühinguga notariaalse sõiduservituudi seadmise leping.
2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 6 lõike 1 omavalitsusüksuse ülesandeks on muu hulgas territoriaalplaneerimist.

Vastavalt Asjaõigusseaduse § 172 reaalservituut koormab teenivat kinnisasja valitseva kinnisasja kasuks selliselt, et valitseva kinnisasja igakordne omanik on õigustatud teenivat kinnisasja teatud viisil kasutama või et teeniva kinnisasja igakordne omanik on kohustatud oma omandiõiguse teostamisest valitseva kinnisasja kasuks teatavas osas hoiduma. 

Vastavalt Asjaõigusseaduse § 173 reaalservituudi seadmiseks vajalik asjaõigusleping peab olema notariaalselt tõestatud. 

Vastavalt Narva Linnavolikogu 21.06.2005 määrusega nr 20/57 ”Linnavara eeskirja” punktile 67.1. otsustuse linnavara koormamise kohta võtab vastu Linnavolikogu, kui koormatakse linna omandis olev vallas- või kinnisvara. 
Vastavalt Kohaliku omavalitsuse korralduse seaduse § 22 lõikele 2 ning Narva linna põhimääruse punktile 4.5.1 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevuse antud küsimusi otsustab kohaliku omavalituse volikogu, kes võib delegeerida nende küsimuste lahendamine valitsusele.

3. OTSUS

3.1. Anda MAXIMA Eesti Osaühingule eelnev nõusolek osaühingu kasuks sõiduteeservituudi seadmiseks Narva linna 26.Juuli tn 4 asuvale krundile.

3.2. Volitada Narva Linnavalitsust pidama läbirääkimised MAXIMA Eesti Osaühinguga punktis 3.1 nimetatud sõiduservituudi seadmise tingimuste kohta ning pärast antud maa Riigi maakatastris registreerimist Narva linna nimele sõlmida MAXIMA Eesti Osaühinguga sõiduservituudi seadmiseks vajalik notariaalselt tõestatud asjaõigusleping.

3.3. Volitada Narva linnapead Tarmo Tammiste, isikukood 36208175216, linna nimel alla kirjutama punktis 3.2. nimetatud lepingule.
4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Narva Linnavalitsuse Arhitektuuri- ja Linnaplaneerimisametile teha otsus teatavaks MAXIMA Eesti Osaühingule.
4.3. Otsus jõustub seadusega sätestatud korras.

Mihhail Stalnuhhin
Narva Linnavolikogu esimees

